
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 121 


19 Ιουνίου 1995 


ΝΟΜΟΣ ΥΠ' ΑΡΙΘ. 2313 

Κύρωαη Σύμβασης μεταξύ της Ελληνικής Δημοκρατίας και 
της Δημοκρατίας της Αλβανίας για την αμοιβαία εκτέλεση 
των δικαστικών αποφάσεων σε ποινικές υποθέσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε π Βουλή: 
Άρθρο πρώτο 

Κυρώνεται και έχει την ισχύ, που ορίζει το άρθρο 28 
παρ. 1 του Συντάγματος, η Σύμβαση μεταξύ της Ελ¬ 
ληνικής Δημοκρατίας και της Δημοκρατίας της Αλβανίας 
για την αμοιβαία εκτέλεση των δικαστικών αποφάσεων 
σε ποινικές υποθέσεις, που υπογράφηκε στην Αθήνα 
την 17η Μαίου 1993, το κείμενο της οποίας σε πρω¬ 
τότυπο στην ελληνική γλώσσα έχει ως εξής: 

ΣΥΜΒΑΣΗ 

ΜΕΤΑΞΥ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΚΑΙ ΤΗΣ 

ΔΗΜΟΚΡΑΤΙΑΣ ΤΗΣ ΑΛΒΑΝΙΑΣ ΓΙΑ ΤΗΝ ΑΜΟΙΒΑΙΑ 
ΕΚΤΕΛΕΣΗ ΤΩΝ ΔΙΚΑΣΤΙΚΩΝ ΑΠΟΦΑΣΕΩΝ ΣΕ 
ΠΟΙΝΙΚΕΣ ΥΠΟΘΕΣΕΙΣ 

. Η Ελληνική Δημοκρατία και η Δημοκρατία της Αλβα¬ 
νίας, επιθυμώντας να διευρύνουν τις δικαστικές σχέσεις 
μεταξύ των δύο κρατών και να προαγάγουν τη συνερ¬ 
γασία τους στο δικαστικό τομέα, καθώς και να διευκο¬ 
λύνουν την κοινωνική επανένταξη των προσώπων που 
έχουν καταδικασθεί, συμφώνησαν να συνάψουν Σύμβαση 
σχετική με την αμοιβαία εκτέλεση των δικαστικών α¬ 
ποφάσεων σε ποινικές υποθέσεις γί αυτόν το σκοπό 
όρισαν τους πληρεξουσίους τους. 

Ο Πρωθυπουργός της Ελληνικής Δημοκρατίας και ο 
Πρωθυπουργός της Δημοκρατίας της Αλβανίας, αφού 
αντάλλαξαν τα πληρεξούσιά τους, τα οποία ελέγχθηκαν 
και βρέθηκαν νομίμως συνταγμένα, συνομολόγησαν τις 
ακόλουθες διατάξεις: 

ΜΕΡΟΣ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 1 
Γενικές Αρχές 

1. Τα Συμβαλλόμενα Κράτη υποχρεώνονται να εκτε- 


λούν αμοιβαία, κατόπιν αιτήσεως, σύμφωνα με τους 
κανόνες και υπό τους όρους που καθορίζονται στα 
επόμενα άρθρα, τις αποφάσεις που έχουν εκδοθεί σε 
ποινικές υποθέσεις, με τις οποίες ένα δικαστήριο του 
ενός από τα Συμβαλλόμενα Κράτη έχει απαγγείλει 
αμετάκλητα σε βάρος ενός υπηκόου του άλλου Συμ¬ 
βαλλόμενου Κράτους μία ποινή ή ένα στερητικό της 
ελευθερίας μέτρο. 

2. Η αίτηση, που προβλέπεται στην παράγραφο 1. 
κατατίθεται από το Κράτος στο οποίο έχει απαγγελθεί 
η δικαστική απόφαση (Κράτος της καταδίκης). Ωστόσο, 
το Κράτος στο οποίο πρέπει να εκτελεσθεί η απόφαση 
(Κράτος της εκτέλεσης) έχει το δικαίωμα να ζητήσει 
από το Κράτος της καταδίκης να καταθέσει αίτηση 
βάσει της παραγράφου 1. 

Άρθρο 2 

Τα δικαιώματα του καταδίκου 

Ο κατάδικος, καθώς και ο νόμιμος αντιπρόσωπός του 
μπορούν να ζητήσουν από το ένα ή το άλλο από τα 
Συμβαλλόμενα Κράτη την εφαρμογή της διαδικασίας, 
που προβλέπεται στο πρώτο άρθρο. Κάθε κατάδικος 
στον οποίο μπορεί να εφαρμοσθεί η παρούσα Σύμβαση 
πρέπει να ενημερώνεται από το Κράτος της καταδίκης 
για το ουσιώδες περιεχόμενο της Σύμβασης αυτής. 

Αρθρο 3 
Παραγραφή 

Η μεταφορά της εκτέλεσης δεν λαμβάνει χώρα, αν 
σύμφωνα με τη νομοθεσία ίου ενός από τα Συμβαλ¬ 
λόμενα Κράτη η ποινή ή το στερητικό της ελευθερίας 
μέτρο έχει υποκύψει σε παραγραφή. 

Άρθρο 4 

Αποκλεισμός της διπλής καταδίκης 

-ΝΟΝ ΒΙ3 ΙΝ ΙΟΕΜ' 

(ου δις επί το αυτό) 

Η μεταφορά της εκτέλεσης δεν λαμβάνει χώρα, αν 
στο Κράτος της εκτέλεσης έχει ήδη εκδοθεί αμετάκλητη 

απόφαση κατά του καταδίκου γ\α την ίδια πράξη ή εάν 
αυτός εχει για την ίδια αιτία αθωωθεί. 

Αρθρο 5 
Δημόσια Τάξη 

Η μεταφορά της εκτέλεσης δεν λαμβάνει χώρα, αν 
το Κράτος της καταδίκης ή το Κράτος της εκτέλεσης 
κρίνουν ότι είναι δυνατόν να βλάψει τη δημόσια τάξη 
του ή τις θεμελιώδεις αρχές της νομοθεσίας του. 

ΜΕΡΟΣ ΔΕΥΤΕΡΟ 
Η ΜΕΤΑΦΟΡΑ ΤΗΣ ΕΚΤΕΛΕΣΗΣ 
ΚΑΙ ΤΑ ΑΠΟΤΕΛΕΣΜΑΤΑ ΤΗΣ 

Αρθρο 6 

Αίτηση για μεταφορά 

Αν το Κράτος της καταδίκης κρίνει ότι πληρούνται, 
σύμφωνα με την παρούσα Σύμβαση, οι προϋποθέσεις 
για τη μεταφορά της εκτέλεσης, μπορεί να απευθύνει 
αίτηση στο Κράτος της εκτέλεσης για τη μεταφορά 
της εκτέλεσης της ποινής ή του στερητικού της ελευ¬ 
θερίας μέτρου που έχει επιβληθεί. 

Αρθρο 7 

Αποδοχή 

Υστερα από την αίτηση που προβλέπεται στο άρθρο 
6 και η οποία συνοδεύεται από τα συνημμένα, που 
αναφέρονται στο άρθρο 13. το Κράτος της εκτέλεσης 
πληροφορεί το Κράτος της καταδίκης για την ημερομηνία 
και τον τόπο που θα λάβει χώρα η μεταφορά και η 
παράδοση του καταδίκου 

Απο τη στιγμή της παράδοσης οι πράξεις εκτέλεσης 
θα αναστέλλονται στο Κράτος της καταδίκης. 

Αρθρο 8 

Εκτέλεση 

Η πραγματοποίηση της εκτέλεσης 

1 Στην περίπτωση που η αίτηση η οποία προβλέπεται 
στο αοθρο 6 γίνει δεκτή, το δικαστήριο του Κράτους 
της εκτελεοης θα αντικαταστήσει με μια ποινή ή ενα 
στερητικό της ελευθερίας μέτρο ανάλογο όσον αφορά 
τη φύση και τη διάρκειά της. εκείνης που επιβλήθηκε 
στο Κράτος της καταδίκης. 

Ωστόσο, εάν η ποινή η το στερητικό της ελευθερίας 
μέτρο είναι όσον αφορά το είδος ή τη διάρκειά του, 
ασυμβίβαστο με τη νομοθεσία του Κράτους της εκτέ¬ 
λεσης. το δικαστήριο του τελευταίου αυτού την προ¬ 
σαρμόζει στην ποινή ή στο μέτρο που προβλέπεται 
από το δικό του νόμο για μια ανάλογη παράβαση. Η 
ποινή ή το μέτρο αυτό πρέπει να ανταποκρίνεται κατά 
το δυνατόν, όσον αφορά το είδος ή τη διάρκεια της, 
σε εκείνη που έχει επιβληθεί με την προς εκτέλεση 
απόφαση. Εν τούτοις, το Κράτος της εκτέλεσης δεν 
μπορεί να μετατρεψει μια στερητική της ελευθερίας 
ποινή σε μια άλλη ποινή παρά στο μέτρο που η νομοθεσία 
του δεν προβλέπει τη στερητική της ελευθερίας ποινή 
για την εν λόγω παράβαση. Σε κάθε περίπτωση το 
Κράτος της εκτέλεσης δεσμεύεται από την απόδειξη 
των πράξεων που αποτελούν τη βάση της απόφασης 
που έχει εκδοθεί στο Κράτος της καταδίκης. 


2. Η μεταφορά δεν πρέπει σε καμία περίπτωση να 
επιφέρει επιβάρυνση της κατάστασης του προσώπου 
που καταδικάσθηκε. 

3. Οι τρόποι της εκτέλεσης, συμπεριλαμβανόμενό·, 
και της υπό όρο απόλυσης, καθορίζονται από τη ν 
μοθεσία του Κράτους της εκτέλεσης 

4. Η διάρκεια της σύλληψης στο Κράτος της καταδίκης 
πρέπει να προσμετράται ολόκληρη στη διάρκεια της 
ποινής ή του μέτρου που θα εκτιθεί στο Κράτος της 
εκτέλεσης. 

Αρθρο 9 

Τα αποτελέσματα της εκτέλεσης 

1. Με την επιφύλαξη των διατάξεων του άρθρου 8. 
η απόφαση του Κράτους της καταδίκης έχει, σε περί¬ 
πτωση μεταφοράς της εκτέλεσης, τα ίδια νομικά απο¬ 
τελέσματα στο Κράτος της εκτέλεσης με αυτά τα οποία 
έχουν οι αποφαοεις που λαμβάνονται σε ποινικές υ¬ 
ποθέσεις στο τελευταίο αυτό Κράτος 

2. Αν ο κατάδικος απέφυγε την εκτέλεση στο Κράτος 
εκτέλεσης, το Κράτος καταδίκης αναλαμβάνει το δι¬ 
καίωμά του για την εκτέλεση του υπολοίπου της προς 
έκτιση ποινής. 

3. Το δικαίωμα εκτέλεσης του Κράτους της καταδίκης 
παύει οριστικά να υπάρχει, αν ο κατάδικος εξέτισε την 
ποινή ή το μέτρο ή αν απαλλάχθηκε οριστικά. 

Αρθρο 10 

Χάρη, αμνηστία, επανάληψη διαδικασίας 

1. Καθένα από τα δύο Κράτη μπορεί να χορηγήσει 
την αμνηστία ή τη χάρη. 

2. Το Κράτος της καταδίκης έχει μόνον αυτό το 
δικαίωμα να αποφασίζει για κάθε αίτηση επανάληψης 
διαδικασίας που κατατίθεται κατά της απόφασης. 

Αρθρο 11 
Πληροφορίες 

1 Το Κράτος της καταδίκης υποχρεώνεται να πλη¬ 
ροφορεί το Κράτος της εκτέλεσης για την αμνηστία, 
τη χάρη και την αίτηση επανάληψης της διαδικοσίας, 
καθώς και για κάθε άλλο περιστατικό το οποίο θα 
μπορούσε να επηρεάσει την εκτέλεση 

2 Το Κροτος της εκτέλεσης πληροφορεί το Κράτος 
της καταδίκης για το πέρας της εκτέλεσης. 

Αρθρο 12 

Μεταφορά και διαμεταγωγή 

ι, Για την παράδοση του καταδίκου στο Κράτος της 
εκτελεοης. θα εφαρμόζεται ΜίύΤΑΤΙΒ ΜϋΤΑΝΟΙδ το 
άρθρο 43 της Σύμβασης μεταξύ της Ελληνικής Δημο¬ 
κρατίας και της Δημοκρατίας της Αλβανίας σχετικά με 
την αμοιβαία δικαστική συνδρομή σε αστικές και ποινικές 
υποθέσεις, που υπογράφηκε στην Αθήνα στις 17 Μοίου 
1993 

2. Το άρθρο 45 της Σύμβασης μεταξύ της Ελληνικής 
Δημοκρατίας και της Δημοκρατίας της Αλβανίας, σχετικά 
με την αμοιβαία δικαστική συνδρομή σε αστικές και 
ποινικές υποθέσεις, που υπογράφηκε στην Αθήνα στις 

17 Μαϊου 1993, θα εφαρμόζεται ΜϋΤΑΤΙδ ΜΙΙΤΑΝϋΙδ 
κατά τη διαμεταγωγή μέσω του εδάφους ενός από τα 
Συμβαλλόμενα Κράτη ενός καταδίκου που έχει παρα¬ 
δοθεί από το ένα από τα Συμβαλλόμενα Κράτη σε ένα 
τρίτο Κράτος ή από ένα τρίτο Κράτος στο ένα από τα 
Συμβαλλόμενα Κράτη για την εκτέλεση μιας ποινής ή 
ενός στερητικού της ελευθερίας μέτρου που έχει α¬ 
παγγελθεί σε βάρος του. 

ΜΕΡΟΣ ΤΡΙΤΟ 
ΔΙΑΔΙΚΑΣΙΑ 


Αρθρο 16 
Γλώσσα, θεώρηση 

Οι αιτήσεις και κοινοποιήσεις, καθώς και τα συνημμένα 
αυτών, κατ εφαρμογή της παρούσας Σύμβασης, απαλ¬ 
λάσσονται από τη θεώρηση και συνοδεύονται από με¬ 
τάφραση στη γλώσσα του Κράτους στο οποίο απευ¬ 
θύνεται η αίτηση ή η κοινοποίηση ή από μετάφραση 
στη γαλλική γλώσσα. 

Αρθρο 17 
Εξοδα 


Άρθρο 13 

Η αίτηση και τα συνημμένα αυτής 

1. Αίτηση που προβλέπεται στο άρθρο 6 της παρούσας 
Σύμβασης θα διατυπώνεται γραπτώς. 

2 Η αίτηση συνοδεύεται: 

α) από αντίγραφο ή επίσημο αντίγραφο της απόφασης 
μαζί με βεβαίωση για το δεδικασμένο και τον εκτελεστό 
της χαρακτήρα, 

β) από το κείμενο των νομικών διατάξεων που έχουν 
εφαρμοσθεί, 

γ) από όσο το δυνατόν ακριβείς πληροφορίες για 
τον κατάδικο, την υπηκοότητά του, την κατοικία του 
και τον τόπο της συνήθους διαμονής του, 

δ) από πιστοποιητικό, το οποίο αναφέρει τη διάρκεια 
του χρόνου συλλήψεως για την προσμέτρησή του, 

ε) από έκθεση, η οποία βεβαιώνει τη συγκατάθεση 
του κρατουμένου για τη μεταφορά, 
στ) από ιατρική έκθεση για την κατάσταση της υγείας 
του καταδίκου και από κάθε άλλο σημαντικό για την 
εξέταση της αίτησης έγγραφο. 

Αρθρο 14 

Συμπλήρωση της αίτησης 

Αν το Κράτος της εκτέλεσης κρίνει ότι τα στοιχεία 
και τα συνημμένα που του παρέχονται είναι ανεπαρκή, 
ζητά τη συμπλήρωση των αναγκαίων πληροφοριών. 
Μπορεί να ορίσει μια προθεσμία για τη διαβίβαση των 
συμπληρωματικών αυτών στοιχείων, η οποία μπορεί να 
παραταθεί ύστερα από αιτιολογημένη αίτηση. Ελλείψει 
συμπληρωματικών στοιχείων, το Κράτος της εκτέλεσης 
αποφασίζει βάσει των στοιχείων και των συνημμένων 
που έχουν τεθεί στη διάθεσή του. 

Αρθρο 15 

Τρόποι επικοινωνίας 

Για το σκοπό της παρούσας Σύμβασης, η ανταλλαγή 
των εγγράφων γίνεται μέσω των Υπουργείων Δικαιο¬ 
σύνης των Συμβαλλόμενων Κρατών. Αυτό δεν αποκλείει 
τη χρήση της διπλωματικής οδού 


Τα έξοδα που προκαλούνται από την εφαρμογή της 
παρούσας Σύμβασης βαρύνουν το κράτος της εκτέλε¬ 
σης, εκτός από τα έξοδα που προκαλούνται αποκλει¬ 
στικά στο έδαφος του Κράτους της καταδίκης. 

ΜΕΡΟΣ ΤΕΤΑΡΤΟ 
ΤΕΛΙΚΕΣ ΔΙΑΤΑΞΕΙΣ 


Αρθρο 18 

Η παρούσα Σύμβαση δεν θίγει τις υποχρεώσεις που 
απορρέουν από τις εν ισχύι πολυμερείς συμφωνίες. 

Αρθρο 19 

Η παρούσα Σύμβαση θα επικυρωθεί και τα έγγραφα 
επικύρωσης θα ανταλλαγούν στα Τίρανα. 

Άρθρο 20 

1 Η παρούσα Σύμβαση θα ισχύαει την τριακοστή 
ημέρα μετά την ανταλλαγή των εγγράφων επικύρωσης. 

2. Η παρούσα Σύμβαση συνάπτεται για απεριόριστη 
διάρκεια. Καθένα από τα Συμβαλλόμενα Κράτη θα μπο¬ 
ρεί να την καταγγείλει απευθύνοντας δια της διπλω¬ 
ματικής οδού γραπτή προειδοποίηση καταγγελίας έξι 
(6) μηνών Εν τούτοις η παρούσα σύμβαση θα συνεχίζει 
να εφαρμόζεται για την εκτέλεση των καταδίκων προ¬ 
σώπων που έχουν μεταφερθεί σύμφωνα με την εν λόγω 
Σύμβαση πριν ισχύσει η καταγγελία. 


Σε πίστωση των ανωτέρω υπεγράφη η παρούσα Σύμ¬ 
βαση σε δύο αντίτυπα, στην ελληνική και την αλβανική 
γλώσσα, τα οποία έχουν την ίδια ισχύ. 

Εχει συνταχθεί στην Αθήνα, την 17η Μαίου 1993. 


ΓΙΑ ΤΗΝ ΕΛΛΗΝΙΚΗ 
ΔΗΜΟΚΡΑΤΙΑ 

(υπογραφή) 

ΚΩΝΣΤΑΝΤΙΝΟΣ 

ΜΗΤΣΟΤΑΚΗΣ 

ΠΡΩΘΥΠΟΥΡΓΟΣ 


ΓΙΑ ΤΗΝ ΔΗΜΟΚΡΑΤΙΑ 
ΤΗΣ ΑΛΒΑΝΙΑΣ 

(υπογραψή) 

ΑΛΕΞΑΝΤΕΡ ΜΕΞΙ 

ΠΡΩΘΥΠΟΥΡΓΟΣ 






4132- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟΙ 


Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 


Αθήνα, 16 Ιουνίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ ΔΙΚΑΙΟΣΥΝΗΣ 

Κ- ΠΑΠΟΥΛ] ΑΣ Α. Π ΕΠΟΝΗΣ 


ΔΗΜΟΣΙΑΣ ΤΑΞΗΣ 

(. ΒΑΛΥΡΑΚΗΣ 


θεωρήθηκε και τέθηκε η Μεγάλη Σφραγίδα του Κράτους 


Αθήνα, 16 Ιουνίου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΕΠΟΗΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


